### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. maj 2022 har vedtaget Magistratens indstilling i overensstemmelse med erklæring fra Teknisk Udvalg af 4. maj 2022.

Enhedslisten de Rød-Grønnes byrådsgruppe kunne tiltræde indstillingen med følgende bemærkning, ”Vi ønsker andelen af almene boliger øget til at udgøre 50% af boligmassen. Vi ønsker almene boliger bygget i større enheder. Vi ønsker antallet af almene boliger udvidet med redskaber fra ny lovgivning vedrørende blandede byer, det drejer sig om omdannelse af ejerboliger og erhverv til almene boliger, oprettelse af seniorbofællesskaber og kommunalt tilskud til boligorganisationers grundkøb. Og vi ønsker kommunale boliger besluttet til salg, kun solgt som almene boliger.”

###

Endelig vedtagelse af Plan for bedre fordeling af almene boliger i hele [adresse].

### Resume

Plan for bedre fordeling af almene boliger i hele [adresse] - endelig skal bidrage til, at placeringen af almene boliger i [adresse] planlægges klogt, så de understøtter byudviklingen og målet om den blandede by og dermed sikrer mangfoldighed, fleksibilitet og gode lokalsamfund i hele kommunen.

Den skal understøtte Temaplan Arealer til alle boligtyper vedtaget af byrådet 9. marts 2022 i et samlet mål om at sikre et varieret udbud af boliger i alle bysamfund, så der skabes levende og interessante områder, der bidrager til den sociale mangfoldighed.

Med planen er der identificeret og udpeget såkaldte interesseområder/potentialer for placering af nyt alment boligbyggeri i de fritliggende samfund udenfor [adresse].

Plan for bedre fordeling af almene boliger i hele [adresse] har på baggrund af byrådets behandling 13. oktober 2021 af planforslaget været i høring hos såvel fællesrådene og boligforeningerne som offentligt fremlagt i perioden for 3. november 2021 til 8. december 2021.

### Beslutningspunkter

Det indstilles:

At 1) Plan for bedre fordeling af almene boliger i hele [adresse] godkendes endeligt.

At 2) De indkomne høringssvar håndteres som angivet i indstillingens bilag 3.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Teknisk Udvalg

Dato: 04-05-2022

Rikke Hermansen: 5

Gustav Holm, Ove Klausen, Frida Knudsen, Henry Thygesen, André Christiansen og Nicolai Jeppesen kunne tiltræde indstillingen i overensstemmelse med Magistratens anbefaling. Åse Clausen kunne tiltræde indstillingen med følgende bemærkninger: Enhedslisten ønsker flere midler end den i planen nævnte kvotetildeling til nybyggeri taget i brug for at øge antallet af almene boliger, afhjælpe problemer med fortætning anført af flere Fællesråd og tilføre almene boliger til boligområder med stor andel af ejerboliger. Herunder: Kommunale boliger sælges kun som almene boliger Omdannelse af ejerboliger og erhverv til almene familieboliger og oprettelse af seniorbofællesskaber, jf. L 136 Udmøntning af Boligaftale om blandede byer Enhedslisten ønsker L 136 i form af § 119a i Almenboligloven anvendt i [adresse] til at hjælpe boligorganisationerne med grundkøb.